<classify> Mpoto anayejulikana zaidi kama Mjomba aliyasema hayo jana wakati wa Mkutano wa Mwaka wa Masuala ya Vijana uliofanyika Ubungo Plaza, Dar es Salaam.Amezitaka taasisi na watu mbalimbali kuchangisha fedha kwa ajili ya kuzisaidia taasisi mbalimbali zinazoshiriki kusaidia waathirika wa Ukimwi.Msanii huyo ambaye ni Balozi wa Kili Challenge,ambayo inahusika na kuchangisha fedha kupitia kupanda Mlima Kilimanjaro.Alisema wafadhili kutoka nje ambao wanasaidia kuchangia mfuko huo wa kusaidia waathirika, siku moja wataacha kusaidia, hivyo aliwataka Watanzania kuchangia mfuko huo.Alisema unyanyapaa ndio kimekuwa kitu hatari zaidi kwa jamii, hivyo aliwataka watu kuacha tabia ya kuwatenga wenye maambikizo na kushirikiana nao katika shughuli mbalimbali.Mjomba hivi karibuni aliteuliwa na Mgodi wa Dhahabu wa Geita GGM na Tume ya Kupambana na Ukimwi Tanzania Tacaids kuwa Balozi wa Kili Challenge.Akizungumza baada ya ufunguzi huo, msanii wa Bongo Fleva Banana Zorro alisema atajitahidi kuwaelimisha wapenzi wa muziki kuhusu madhara ya unyanyapaa.Naye Naibu Waziri wa Ofisi ya Waziri Mkuu anayeshughulikia Walemavu, Abdallah Posi alisema vijana wanatakiwa kujiepusha na dawa za kulevya na pombe kwani ndivyo vyanzo vikubwa vya Ukimwi. Mkurugenzi Mtendaji wa Tacaids, Fatma Mrisho alisema vijana hasa wanawake ndio waathirika wakubwa wa ugonjwa huo hapa nchini.  <topic>: MICHEZO 